il-Home Guards fil-Qrendi Riġimenti ta' voluntieri minn kull raħal u belt ta' Malta ffurmaw ruħhom fit-3 ta' Ġunju 1940, kważi ġimgħa qabel ma l-Italja ddikjarat stat ta' gwerra kontra l- alleati, allura kontra Malta wkoll. Kienu magħrufa bl-isem tal-Malta Volunteers Defence Corps (MN.DFJju l-ewwel membri kienu kważi kollha kaċċaturi jew bdiewa li kienu jafu jużaw is-snieter jew l-ixkubetti. Kull kaċċatur ingħata tnax-il skartoċċ Gauge 12 b'ċomb oħxon ħafna. L-iskop għat-twaqqif ta' dan il-korp kien għal kontra l-paraxutisti ta' l-għadu f'każ li l-għadu jinvadi Malta mill-ajru. Għall-ewwel ma kellhomx uniformi u kienu jilbsu faxxa f'idejhom bil-kliem M.V.D.F. Billi skond il- Konvenzjoni ta' Ġinevra, seta' ġara illi kieku dawn jinqabdu bla uniformi, ma setgħux jiġu ttrattati bħala priġunieri tal-gwerra, iżda jiġu xkubettjati bħala saboteurs, meta l-gvernatur ta' dak iż-żmien il-Ġeneral Sir William Dobbie, u l-Commanding Officer Troops Major General S.J.T. Scobel raw is-serjetà tal-pożizzjoni, il- voluntiera malajr ingħataw Khaki Denim Battledress, elmu ta' l-azzar, azzarini tat-tip Ross Rifles ta' l-Ewwel Gwerra Dinjija li kellhom kanna twila, u xi rifles moderni tat-tip Lee Enfield, kollha ta' kalibru 303. Wara tqassmu xi rifles oħra żgħar li nqabdu m'għand it-Taljani. Bdew jiġu ttrenjati minn instructors ta' l-Armata, kemm Maltin u kif ukoll Ingliżi. Fi żmien Dobbie kellna biss tliet ajruplani tat-tip Sea-Gladiators, biss l-ewwel tnax-il hurricane flimkien ma' żewġ ajruplani oħra tal-ġlied, Skuas, waslu għad-difiża ta' Malta minn fuq l- Aircraft Carrier H.M.S. Argus kmieni fl-għodwa tat-2 ta' Awissu, 1940. Il-Qrendi kien wieħed mill-irħula li organizza l-voluntieri jew kif magħrufa wara l-Home Guards. L- organizzatur fil-Qrendi kien ċertu Mr. Beck li kien joqgħod fil-Palazz tal-Gwarena, u li kellu esperjenza kbira . si : Għaqda Mużikali Lourdes — Qrendi Ġol-ġnien kbir tiegħu tal-Gwarena kien jieħu l-voluntieri u permezz ta' kolombrina u wara rifles, kien jittrenjahom fis-sengħa ta' l-isparar. Il- Headquarters tal-voluntiera kien f'sala kbira fid-dar ta' Samwel Abdilla fi Triq il-Kbira. Dan kellu ħanut tax-xorb quddiem iz-zuntier tal-knisja fi Triq il- Parroċċa u ħanut ieħor tal-merċa mmexxi minn martu mal-H.Q. Wara beda jsir taħriġ bir-rifles fuq skala kbira fil-barriera ta' Ġużeppi Bugeja tal-Lisku li kienet tinsab qrib Xagħar Imqalleb taħt it-triq li tagħti għas-Siġġiewi. Il-voluntiera mqassma fi gruppi żgħar ta' bejn sitta u tmienja, ta' kull filgħaxija kienu responsabbli li k jinġabru ġo dura mibnija f'kull triq f'tarf ir-raħal taħt. General Sir William wieħed magħżul bħala kmand tal-grupp. Kull triq $.G. Dobbie kienet tingħalaq bil-wajer imxewwek wara li jidlam, u billi kien impost il-Curfew, ma kont tara 'l ħadd barra ħlief suldati u voluntiera. Kienu joqogħdu għassa anke sa wara l-ħdax ta' bil-lejl. Min kien ikun dieħel fir- raħal, kien jitwaqqaf biex jaraw jekk hux għadu jew ħabib. Duri kien hemm fit-tarf ta' Triq Santa Katarina ħdejn il-Ġnien, fi Triq iż-Żurrieq 'l isfel mill-pompa tal- petrol li kien hemm qabel, fi Triq San Nikola ħdejn il-barriera ta' Liena, fi Triq Sant' Anna, Triq il-Gwarena u Triq San Mattew f'Bieb ix-Xagħra. Meta Mr. Beck kellu jħalli l-Home Guards tal-Qrendi biex ikompli fl-Armata Ingliża, minfloku laħaq Captain Smith u bħala uffiċjal biex jgħinu kellu lil Alexander (Sander) Zammit, iben is-surmast ta' l-iskola Filippu (Pinu) Zammit, li kien Protection Officer u fl- istess ħin Kap ta' l-Information Office li l-uffiċċju tiegħu kien maġenb l-istatwa ta' Santa Marija fejn il-knisja qabel taqbad Triq Vance. Is-Surmast Filippu kull nhar ta' Hadd wara l-quddiesa ta' l-aħħar kien jitla' fuq banketta quddiem l-istatwa ta' Santu Rokku u mdawwar bin-nies tar-raħal kien jaqralhom l-aħbarijiet tal-ġimgħa kollha li tkun għaddiet. L-uffiċċju tas-Sur Sander Zammit li kellu rank ta' fizzjal, kien quddiem il-ħanut tal-merċa tal-mara ta' Samwel. Uħud mill-ewwel nies li organizzaw l-għaqda tal-voluntiera fil-bidu nett kienu Karmnu Ellul imlaqqam ta' Ċesri li kien jieħu ħsieb Ħaġar Qim u ibnu Ġużeppi li kien għalliem, Manwel Farrugia ta' Strickland, Pawlu Abdilla mlaqqam bħala ta' Xaħam u missieru, Żaren Zammit tan-Naxxari, Joseph Fenech ta' Ġannikol, Emmanuel Mifsud, Karmnu Magro ta' Żora, Grezzju Mallia tal-Kwella, li wara ngaġġa fin-Navp Ingliża u oħrajn. Anke Dr. Ġużċ Cassar kien għamel xi żmien membru tal- M.V.D.F. Għalkemm l-invażjoni ta' Malta qatt ma seħħet, li kieku ġara dan, naħseb li dawn in-nies qalbiena kienu jagħtu kontribut siewi. Fl- 10 ta' Diċembru 1944 taħt il- Gvernatur Sir Edmund Schneber, il-Korp tal-Home Guards ġie fi tmiemu. F'Malta kollha kien hawn 4500 membru f'dan il-Korp. Wara l-gwerra kollha rċevew il- midalja għas-servizz li taw, magħrufa bħala l-Africa Star. Kienu żminijiet koroh iżda li wkoll iqanqlulek nostalġija ta' ħajja ta' ġabra, ħajja sempliċi, kwieta u ta' kuntentizza, avolja bil-mewt imdendla fuq rasna l-ħin kollu. Il-Home Guards għaddejjin parata fit-toroq Għaqda Mużikali Lourdes — Qrendi